સરકાર ટેકાના ૧૦૦૧ ના ભાવે મગફળીની ખરીદી કર્યા બાદ મજુરી, કમિશન, ટ્રાન્સપોર્ટ, ગોડાઉન ભાડુ, બારદાન અને બીજા ખર્ચા ઉમેરે તો ૧૪૦૦ આસપાસની પડતર થાય જયારે ભાવાંતર યોજના દાખલ કરી હોત તો હાલના સરેરાશ ૮૦૦ના ભાવ સામે સરકારને રૂ.૨૦૦ આસપાસ ખેડૂતોના ખાતામાં જમા કરાવા પડત અને મગફળીનું ઉત્પાદન લેતા બધા ખેડૂતોને ટેકાના ભાવનો લાભ મળત. દિવાળીના તહેવારો નજીકમાં હોવાથી સૌરાષ્ટ્રભરના યાર્ડોમાં મગફળી, કપાસ, તલ સહિત ચોમાસુ પાકની આવકથી યાર્ડો ઉભરાઈ રહ્યા છે. ત્યારે ખેડુતોની હિતની વાત કરનાર સરકારના અકડ વલણના કારણે ભાવાંતર યોજના લાગુ કરવામાં આવતી નથી અને ફરી એક વખત ખેડૂત પોતાની જણસો નીચા ભાવે બજારમાં વેચવા મજબુર બનશે.